text: 8 ноември 2020 | 03:51
  Левски продължава да следи изкъсо ситуацията с нападатля на Етър Преслав Боруков. "Сините" ще изпратят човек на двубоя между "болярите" и Арда (Кърджали). Срещата е днес от 12:30 часа на стадион "Ивайло" във Велико Търново.
  20-годишният централен нападател е юноша на Левски, но преди време бе продаден на Шефилд Уензди. Той проби до втория отбор на англичаните, но не успя да се утвърди в първия. След началото на сезона младокът премина на "Ивайло" като свободен агент.
  Боруков се представя много силно за "болярите", които са последни в класирането. В 9 мача в елита Преслав реализира 4 гола. Интересното е, че дебютното му попадение бе именно на "Герена" - при 1:2 от Левски на 13 септември.
  Трябва да се отбележи, че в първите 11 кръга от шамионата нито един от централните нападатели на Левски не е вкарал гол. За върха на атаката Левски разполага с Найджъл Робърта, Валери Божинов, Стивън Петков и Илия Димитров.